Gopherus

***Gopherus*** ialah genus kura-kura dalam keluarga Testudinidae yang juga dipanggil **kura-kura gofer**. Kura-kura ini wujud lebih 60 juta tahun dahulu di Amerika Utara. Kajian genetik menunjukkan ia mempunyai hubungan dengan genus *[[Manouria]]*, iaitu kura-kura dari Asia. 

Kura-kura ini mendiami selatan Amerika Syarikat daripada Gurun Mojave di California hinggalah Florida dan sebahagian utara Mexico. Haiwan ini mempunyai kebolehan menggali lubang, sehingga  panjang dan  dalam. Lubang-lubang ini sering digunakan oleh haiwan lain, termasuklah mamalia, reptilia, amfibia dan burung. Panjang kura-kura ini biasanya , bergantung kepada spesies. Kesemua spesies ini boleh dijumpai di habitat gersang.

## Pemakanan
Haiwan ini bersifat maun. Dietnya merangkumi tumbuh-tumbuhan seperti rumput dan legum. Kadang-kadang ia juga mencari beri dan buah-buahan, sebagai makanan. Mereka jarang minum air dan kebanyakan sumber air diperoleh daripada tumbuh-tumbuhan yang dimakan.

## Pembiakan
Kura-kura ini biasanya mengawan pada bulan April dan Mei. Betina akan memilih kawasan panas, atau timbunan tanah berhampiran habitat lubang yang digali dan menghasilkan 3 hingga 15 telur. Telur-telur ini akan menetas dari 70 hingga 100 hari kemudian. Tatkala menetas, anak kura-kura akan menghabiskan masa di dalam lubang yang digali induknya sehingga ia mampu menggali lubang sendiri. Ia mencapai kematangan sekitar 10 hingga 15 tahun. Musim mengawan kura-kura ini biasanya bermula awal musim bunga, apabila kura-kura jantan mendatangi betina.

## Spesies
Pada bulan Julai 2011, pengkaji kura-kura mencadangkan pengasingan dua spesies dari Sonora dan Mojave berdasarkan kajian DNA. Sehingga kini, enam spesies telah disahkan dalam genus *Gopherus*:

Susunan berdasarkan nama binomial.
* *[[Gopherus agassizii]]* (Cooper, 1863) — kura-kura gurun Mojave
* *[[Gopherus berlandieri]]* (Agassiz, 1857) — kura-kura Texas
* *[[Gopherus evgoodei]]* (Edwards et al., 2016) — kura-kura goode
* *[[Gopherus flavomarginatus]]* (Legler, 1959) — kura-kura Bolson
* *[[Gopherus morafkai]]* (Murphy et al., 2011) — kura-kura gurun Sonora
* *[[Gopherus polyphemus]]* (Daudin, 1802) — kura-kura gofer

Spesies *Gopherus* yang pupus pada era akhir Pleistosen:
* *Gopherus donlaloi <small>(*Reynoso and Montellano-Ballesteros, 2004)

## Galeri


DesertTortoise.JPG|*[[Gopherus agassizii]]*
Texas Tortoise - Gopherus berlandieri.jpg|*[[Gopherus berlandieri]]*
Baby Desert Tortoise (16490346262).jpg|Anak kura-kura gofer
Itzelbolson1small.jpg|*[[Gopherus flavomarginatus]]*
Desert tortoise turtle gopherus morafkai.jpg|*[[Gopherus morafkai]]*
Gopher Tortoise - Gopherus polyphemus, Lake June-in-Winter Scrub State Park, Lake Placid, Florida - 31527638716.jpg|*[[Gopherus polyphemus]]*



## Pemuliharaan
Populasi keenam-enam spesies *Gopherus* menunjukkan penurunan. Dahulunya haiwan ini diburu kerana dagingnya, yang digunakan untuk dibuat sup atau stew sebagai makanan. Kini ancaman utamanya adalah kemusnahan habitat, perdagangan haiwan dan kemalangan dengan kenderaan. Sebagai langkah pencegahan, Jabatan Pengangkutan Amerika Syarikat di Mississippi meletakkan penghadang, bagi menghalang kura-kura ini melintas di jalan raya berhampiran habitat mereka. Pada 9 November 2009, Jabatan Hidupan Liar Amerika Syarikat mencadangkan agar spesies *Gopherus polyphemus* diletakkan dalam senarai haiwan terancam.

## Rujukan

## Pautan luar

* Gopher Tortoise Council
* The Gopher Tortoise Organization